**Татарстан Республикасы муниципаль берәмлекләрендә каты коммуналь калдыклар белән эш итүнең яңа системасына күчү турында**

Татарстан Республикасы төзелеш, архитектура һәм торак-коммуналь хуҗалыгы министры урынбасары И.Н.Насыйровның Татарстан Республикасы муниципаль берәмлекләрендә каты коммуналь калдыклар белән эш итүнең яңа системасына күчү турындагы мәгълүматын тыңлап һәм тикшереп, “Татарстан Республикасы муниципаль берәмлекләре советы” Ассоциациясе президиумы (алга таба – Совет) **карар бирде:**

1. Татарстан Республикасы төзелеш, архитектура һәм торак-коммуналь хуҗалыгы министры урынбасары И.Н.Насыйровның Татарстан Республикасы муниципаль берәмлекләрендә каты коммуналь калдыклар белән эш итүнең яңа системасына күчү турындагы мәгълүматын игътибарга алырга.
2. Каты коммуналь калдыклар белән эш итү буенча төбәк операторларына тәкъдим итәргә:

каты коммуналь калдыкларны булдырылган туплау урыннарыннан үз вакытында чыгаруны тәэмин итәргә;

2019 елның 31 мартына кадәр вакытта кулланучылар белән каты коммуналь калдыклар белән эш итү буенча хезмәт күрсәтү шартнамәләре төзүне тәмамларга.

1. Җирле үзидарә органнарына тәкъдим итәргә:

мондый хезмәтләр күрсәтелмәгән торак пунктларда каты коммуналь калдыклар туплау урыннары булдыруны тәэмин итәргә, шулай ук аларга килү юллары төзүне тәэмин итәргә;

Татарстан Республикасы төзелеш, архитектура һәм торак-коммуналь хуҗалыгы министрлыгы белән бергәләп, каты коммуналь калдыклар туплау урыннары булдыруга акча чараларына ихтыяҗны билгеләргә;

Татарстан Республикасы Финанс министрлыгына муниципаль бюджет учреждениеләре буенча 2019 елга керемнәр һәм чыгымнар сметаларында каралмаган акчага ихтыяҗны җиткерергә.

4. Әлеге карарны үтәүне тикшереп торуны Советның башкарма секретаре А.Г.Барышевка йөкләргә.

**Рәис Ә.С.Гобәйдуллин**